Revisió i instal·lació de nous aparells als Parcs de Salut de Roses - Diari digital Vila de Roses
Parc de Salut ubicat al passeig marítim de Roses amb un dels nous aparells, en primer terme
Roses ha portat a terme tasques de manteniment en els seus Parcs de Salut i ha instal·lat dos nous aparells
Aquesta setmana s’han realitzat a Roses tasques de revisió i manteniment de les diferents instal·lacions i elements dels Parcs de Salut què hi ha a la Vila.
Els treballs, realitzats per Rosesnet, han consistit en la reparació i condicionament d’aparells que es trobaven malmesos pel pas del temps i les condicions meteorològiques. Al Parc de Salut del passeig Marítim, a més, l’Ajuntament ha adquirit dos nous aparells, que ja han estat instal·lats.
Els dos parcs de salut de Roses estan situats a la carretera del mas Oliva -al costat de la residència Nova Vida- i al passeig Marítim -davant de l’Hotel Marítim-. Dirigits a adults i gent gran, cada parc compta amb un conjunt d’aparells dissenyats per realitzar exercici físic, tot garantint la seguretat, l’accessibilitat i la idoneïtat dels elements i dels exercicis que s’hi realitzen, així com un treball homogeni de tot el cos.
Tags: A Roses, Ajuntament de Roses, Alt Empordà, Badia de Roses, Cap de Creus, Catalunya, Costa Brava, Departament de Sanitat, Dos nous aparells, Empordà, Girona, Parcs de Salut de Roses, Posada a punt, Roses, Tasques de manteniment, Vila de Roses
Next Torneig Solidari de Pàdel a benefici de l’Associació Tramunatets